# Carduelins

Els carduelins (Carduelinae) són una subfamília d'ocells dins la família dels fringíl·lids (Fringillidae), de fet és la subfamília amb més espècies.

## Distribució

La major part de les espècies viuen en regions subàrtiques, temperades o desèrtiques d'Amèrica, Àfrica i Euràsia amb una gran diversitat a l'àrea de l'Himàlaia. La tribu drepadini és exclusiva de les Illes Hawaii. Diverses espècies han estat introduïdes per l'home a molts indrets, com Nova Zelanda i Madagascar. Moltes espècies de l'hemisferi nord són migratòries.

## Alimentació

Fora les especialitzades espècies hawaianes, els carduelins mengen principalment llavors, brots i fruites, no essent important el consum d'insectes ni tan sols en època de cria, al contrari que els fringil·lins.

## Reproducció

Alimenten les cries per regurgitació amb una mescla de brots i llavors predigerides. Habitualment fan el niu sobre arbres o arbusts, a bona altura.

## Taxonomia

Tradicionalment s'han considerat els fringíl·lids hawaians com una família o més recentment com una subfamília dins els fringíl·lids. Actualment, i sobre la base dels treballs de Lerner et al. (2011) i Zuccon et el 2012. són considerats una tribu dins els carduelins. Aquestes espècies han desenvolupat però, comportaments alimentaris, becs i adaptacions molt especialitzats. La subfamília Carduelinae s'ha classificat en 5 tribus.
** Tribu Coccothraustini, amb 4 gèneres i 9 espècies.
*** Gènere Mycerobas, amb 4 espècies.
*** Gènere Hesperiphona, amb dues espècies.
*** Gènere Coccothraustes, amb una espècie: Coccothraustes coccothraustes.
*** Gènere Eophona, amb dues espècies.
** Tribu Pyrrhulini, amb 9 gèneres i 23 espècies.
*** Gènere Pinicola, amb una espècie: Pinicola enucleator.
*** Gènere Pyrrhula, amb 7 espècies.
*** Gènere Rhodopechys, amb dues espècies.
*** Gènere Bucanetes, amb dues espècies.
*** Gènere Agraphospiza, amb una espècie: Agraphospiza rubescens.
*** Gènere Callacanthis, amb una espècie: Callacanthis burtoni.
*** Gènere Pyrrhoplectes, amb una espècie: Pyrrhoplectes epauletta.
*** Gènere Procarduelis, amb una espècie: Procarduelis nipalensis.
*** Gènere Leucosticte, amb 7 espècies.
** Tribu Carpodacini, amb un gènere i 26 espècies.
*** Gènere Carpodacus, amb 26 espècies.
** Tribu Drepanidini, amb 22 gèneres i 33 espècies de fringílids haiwaians, molts d'ells extints.
*** Gènere Melamprosops, amb una espècie: Melamprosops phaeosoma.
*** Gènere Paroreomyza, amb tres espècies.
*** Gènere Oreomystis, amb una espècie: Oreomystis bairdi.
*** Gènere Telespiza, amb dues espècies.
*** Gènere Loxioides, amb una espècie: Loxioides bailleui.
*** Gènere Rhodacanthis, amb dues espècies.
*** Gènere Chloridops, amb una espècie: Chloridops kona.
*** Gènere Psittirostra, amb una espècie: Psittirostra psittacea.
*** Gènere Dysmorodrepanis, amb una espècie: Dysmorodrepanis munroi.
*** Gènere Vestiaria, amb una espècie: Vestiaria coccinea.
*** Gènere Drepanis, amb dues espècies.
*** Gènere Ciridops, amb una espècie: Ciridops anna.
*** Gènere Palmeria, amb una espècie: Palmeria dolei.
*** Gènere Himatione, amb dues espècies.
*** Gènere Viridonia, amb una espècie: Viridonia sagittirostris.
*** Gènere Akialoa, amb dues espècies.
*** Gènere Hemignathus, amb dues espècies.
*** Gènere Pseudonestor, amb una espècie: Pseudonestor xanthophrys.
*** Gènere Magumma, amb una espècie: Magumma parva.
*** Gènere Manucerthia, amb una espècie: Manucerthia mana.
*** Gènere Loxops, amb dues espècies.
*** Gènere Chlorodrepanis, amb tres espècies.
** Tribu Carduelini, amb 13 gèneres i 93 espècies..
*** Gènere Haemorhous, amb tres espècies.
*** Gènere Chloris, amb 5 espècies.
*** Gènere Rhodospiza, amb una espècie: Rhodospiza obsoleta.
*** Gènere Rhynchostruthus, amb tres espècies.
*** Gènere Linurgus, amb una espècie: Linurgus olivaceus.
*** Gènere Crithagra, amb 37 espècies.
*** Gènere Linaria, amb 4 espècies.
*** Gènere Acanthis, amb dues espècies.
*** Gènere Loxia, amb 5 espècies.
*** Gènere Chrysocorythus, amb una espècie: Chrysocorythus estherae.
*** Gènere Carduelis, amb tres espècies.
*** Gènere Serinus, amb 8 espècies.
*** Gènere Spinus, amb 20 espècies.

## Referències

* ↑ PDF Arxivat 2013-07-17 a Wayback Machine. Heather R.L. Lerner, Matthias Meyer, Helen F. James, Michael Hofreiter, Robert C.Fleischer. Multilocus Resolution of Phylogeny and Timescale in the Extant Adaptive Radiation of Hawaiian Honeycreepers, Current Biology (2011), doi:10.1016/j.cub.2011.09.039 Rev. 12/10/2013
* ↑ Dario Zuccon, Robert Pryˆs-Jones, Pamela C. Rasmussen, Per G.P. Ericson / The phylogenetic relationships and generic limits of finches (Fringillidae) / Molecular Phylogenetics and Evolution / 62 (2012) 581–596 Arxivat 2016-03-03 a Wayback Machine. Rev. 26/04/2013 (anglès)
* ↑ PDF Cladograma dels fringíl·lids a John Boyd's Home Page. Rev. 09/10/2013